**MUNICIPIUL SATU MARE**

**DIRECȚIA DE IMPOZITE ȘI TAXE LOCALE**

**NR. 78109/24.02.2025**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Impozite și Taxe Locale din cadrul aparatului de specialitate al Primarului Municipiului Satu Mare, formulează următorul

**RAPORT DE SPECIALITATE**

la proiectul de hotărâre privind îndreptarea erorilor materiale strecurate în anexele nr. 1, 3 , 4 și 8 la H.C.L. Satu Mare nr.401/2024 privind imobilele cărora li se vor aplica  prevederile art. 489 alin. (5) - (8) din Legea nr. 227/2015

Legea nr. 227/2015 privind Codul fiscal, cu modificările și completările ulterioare, este actul normativ ce reglementează materia fiscală, inclusiv la nivel local.

În Titlul IX din Codul Fiscal, sunt prezentate impozitele și taxele locale așa cum acestea au fost stabilite de către legiuitor.

În conformitate cu prevederile:

- Legii nr. 227/2015 privind Codul fiscal, cu modificările și completările ulterioare;

- Legii nr. 273/2006 privind finanțele publice locale, cu modificările și completările ulterioare;

- Legii nr. 24/2000 privind normele de tehnică legislativă pentru elaborarea actelor normative republicată, cu modificările și completările ulterioare

- Legii nr. 52/2003 privind transparența decizională în administrația publică locală republicată;

Luând în considerare:

Prevederile art.489 din Legea nr. [227/2015](https://idrept.ro/00172813.htm) privind [Codul fiscal](https://idrept.ro/00172816.htm), de Hotărârea Consiliului Local al Municipiului Satu Mare nr. 207/2021 privind aprobarea Regulamentului de stabilire a criteriilor de identificare a clădirilor şi terenurilor neîngrijite situate în intravilanul Municipiului Satu Mare, în vederea aplicării prevederilor art.489 alin. (5) - (8) din Legea nr.227/2015 privind Codul fiscal și pct. 168 din HG nr.1/2016 pentru aprobarea Normelor metodologice de aplicare a Legii nr.227/2015 privind Codul fiscal ;

“Art. 489: Majorarea impozitelor şi taxelor locale de consiliile locale sau consiliile judeţene

…

(5) Consiliul local poate majora impozitul pe clădiri şi impozitul pe teren cu până la 500% pentru clădirile şi terenurile neîngrijite, situate în intravilan. “,

Având în vedere faptul că atribuțiile de stabilire a clădirilor care intră sau ies de sub incidența prevederilor art. 489 alin. (5) - (8) din Legea nr. 227/2015, revine Comisiei de identificare a clădirilor neîngrijite situate în intravilanul municipiului Satu Mare , D.I.T.L. întocmește prezentul raport de specialitate pe baza procesului-verbal nr………./…….. întocmit de această comisie.

Astfel, analizând Nota Internă nr. 69992/10.12.2024 pentru comunicarea Procesului verbal și anexele aferente, întocmită de către Biroul Finalizări Construcții din cadrul Primăriei Municipiul Satu Mare prin care se comunică imobilele care intră sub incidența prevederilor art.489 din Legea nr.227/2015 privind Codul fiscal , precum și al acelor cărora nu li se va mai aplica majorarea de impozit , Direcția Impozite și Taxe Locale Satu Mare susține propunerea inițiatorului proiectului, de majorare cu 500% a impozitului pe clădiri, respectiv a exceptării de la aplicarea supraimpozitării, în cazurile cuprinse în anexele hotărârii analizate.

În acest moment, anterior adoptării proiectului de hotărâre sunt impozitate cu impozit majorat un număr de 270 de imobile apraținând persoanelor fizice însumând impozite de 491.004 lei și 43 de imobile aparținând persoanelor juridice însumând impozite de 1.403.442 lei.

Proiectul propune corectare unui număr de 6 poziții din anexele la H.C.L. Satu Mare nr. 401/2024.

Pentru punerea corectă în aplicare a H.C.L Satu Mare 401/2024, se impune îndreptarea erorilor materiale strecurate în Anexele nr.1,3,4 și 8 a hotărării susmenționate.

Ținând cont de rezoluțiile comisiei de identificare a clădirilor neîngrijite situate în intravilanul municipiului Satu Mare , în Anexa nr.1 la prezenta hotărâre sunt indicați acei contribuabili care nu vor mai avea aplicată majorarea de 500 % a impozitului pe clădiri instituită prin H.C.L. Satu Mare nr.465/2022.

Față de cele expuse mai sus, raportat și la prevederile O.U.G nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții privind dezvoltarea economico-socială a municipiului și aprobă în condițiile legii impozitele și taxele locale,

Analizând toate prevederile sale proiectul de hotărâre se înaintează Consiliului Local al Municipiului Satu Mare, cu propunere de aprobare.

**Șef Serviciu Impunere Constatare Control**

**ec. Sorin CRIȘAN**

**Director executiv**

**ec. Vasile-Claudiu TINCU**